**Mandátna zmluva č. ........./2022/ORA-IP
na výkon stavebného dozoru pre stavbu:**

**„Mestská cyklistická trasa Hušták – Kráľová, Vetva B“**

­­­­­­­­­­­uzatvorená v súlade s ust. § 566 a nasl. zákona č. 513/1991 Zb. Obchodného zákonníka v znení neskorších predpisov
 (ďalej len „zmluva“)

Zmluvné strany :

**Mandant: Mesto Banská Bystrica**

Sídlo: Československej armády 26, 974 01 Banská Bystrica

V mene ktorého koná: Ján Nosko, primátor mesta Banská Bystrica

Osoby oprávnené na rokovanie:

vo veciach zmluvných: Ing. Vladimír Brieda, e-mail: vladimir.brieda@banskabystrica.sk

 tel.: 048/ 4330 570

vo veciach technických: Ing. Viera Fircová, e-mail: viera.fircova@banskabystrica.sk

 tel.: 048/ 4330 341

Bankové spojenie: Československá obchodná banka, a. s., pobočka Banská Bystrica

BIC: CEKOSKBX

IBAN: SK04 7500 0000 0040 2500 4110

IČO: 00313271

DIČ: 2020451587

IČ DPH: SK 2020451587

(ďalej len **„Mandant“**)

**Mandatár : ...........................**

Sídlo: ...........................

V mene ktorého koná: ...........................

Osoby oprávnené na rokovanie:

vo veciach zmluvných: ..........................., e-mail.: ................, tel.: ...................

vo veciach technických: ..........................., e-mail.: ................, tel.: ...................

Bankové spojenie: ...........................

IBAN: ...........................

BIC : ...........................

IČO : ...........................

DIČ: ...........................

IČ DPH: ...........................

Spoločnosť je zapísaná v OR Okresného súdu ............, Oddiel : ................, Vložka č.: .................

(ďalej len **„Mandatár“**)

**Článok I.**

**Úvodné ustanovenia**

Predmetná zmluva je výsledkom verejnej súťaže vyhlásenej Mandantom ako verejným obstarávateľom v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov (ďalej v texte len „zákon o verejnom obstarávaní“), na obstaranie zákazky: „Výkon stavebného dozoru pre stavbu Mestská cyklistická trasa Hušták – Kráľová, Vetva B“.

**Článok II.
Podkladová dokumentácia**

* 1. Stavba „Mestská cyklistická trasa Hušták – Kráľová, Vetva B“ (ďalej len „stavba“ alebo „Dielo“) bude financovaná nenávratným finančným príspevkom a z rozpočtu mesta Banská Bystrica.
	2. Miesto realizácie stavby : Banská Bystrica mestská časť – Radvaň,  katastrálne územie Radvaň; celková dĺžka stavby je 0,417 km, s hlavným objektom cyklolávky cez rýchlostnú cestu R1.
	3. Stavba je členená na nasledovné stavebné objekty:

SO 001 Odstránenie a presun reklamných pútačov

SO 101 Cyklistická komunikácia

SO 201 Cyklolávka cez R1

SO 202 Osvetlenie cyklolávky

SO 301 Preložka vodovodnej prípojky HDPE 1 na strane OD Tesco

SO 302 Preložka vodovodnej prípojky HDPE 2 na strane Zvolenská cesta

SO 303 Preložka vodovodu z OC-DN300

SO 304 Preložka plynovodu STL

SO 305.1 Preložka verejného osvetlenia – Mesto BB

SO 305.2 Preložka verejného osvetlenia – Tesco

SO 307 Preložka telekomunikačného káblu

SO 308 Ochrana ostatných inžinierskych sietí

* 1. Investor (stavebník): Mesto Banská Bystrica.
	2. Projektovú dokumentáciu pre realizáciu stavby podľa článku II. bod 2.1 tejto zmluvy vypracovala spoločnosť Link Projekt SK s.r.o., Kapitulská 12, 974 00 Banská Bystrica, IČO: 44750498, zodpovedný projektant Ing. Martin Kollár, autorizovaný stavebný inžinier, č. opr. 5572\*A2.
	3. Stavba bude realizovaná v súlade so stavebným povolením vydaným obcou Malachov zn. Oc.ú. 51/2021 zo dňa 11.5.2021, ktoré nadobudlo právoplatnosť dňa 15.6.2021 a rozhodnutím Okresného úradu Banská Bystrica, Odbor starostlivosti o životné prostredie, o povolení na uskutočnenie vodnej stavby č. OU-BB-OSZP3-2021/008330-010 zo dňa 1.6. 2021, ktoré nadobudlo právoplatnosť dňa 21.6.2021.
	4. Mandant odovzdá Mandatárovi kompletnú projektovú dokumentáciu stavby spoločne so stavebným povolením vydaným obcou Malachov zn. Oc.ú. 51/2021 zo dňa 11.5.2021, ktoré nadobudl***o*** právoplatnosť dňa 15.6.2021 a rozhodnutím Okresného úradu Banská Bystrica, Odbor starostlivosti o životné prostredie, o povolení na uskutočnenie vodnej stavby č. OU-BB-OSZP3-2021/008330-010 zo dňa 1.6. 2021, ktoré nadobudlo právoplatnosť dňa 21.6.2021, ako aj Zmluvu o dielo na realizáciu stavby/Diela „Mestská cyklistická trasa Hušták – Kráľová, Vetva B“, uzatvorenú dňa 1.3.2022 medzi Mandantom v právnom postavení objednávateľa a zhotoviteľom stavby (ďalej len „Zmluva o dielo“) (ďalej spolu len „Podkladová dokumentácia“), a to v deň podpisu tejto zmluvy na základe odovzdávacieho – preberacieho protokolu k Podkladovej dokumentácii, ktorý bude podpísaný oprávnenými zástupcami obidvoch zmluvných strán.

**Článok III.**

**Predmet zmluvy**

* 1. Predmetom tejto zmluvy je záväzok Mandatára, za podmienok dohodnutých v tejto zmluve, zabezpečiť pre Mandanta, v jeho mene a na jeho účet, výkon činností stavebného dozoru počas realizácie stavby/Diela na základe Zmluvy o dielo a záväzok Mandanta za riadny výkon činností stavebného dozoru uhradiť Mandantovi Odplatu v zmysle článku V. tejto zmluvy.
	2. Mandatár je povinný byť prítomný na stavbe, t.j. na mieste realizácie stavebných prác na stavbe/Diele, a to počas celej doby realizácie stavby/Diela; stavebný dozor je v rámci výkonu svojej činnosti podľa tejto zmluvy povinný najmä, nie však výlučne :
		1. v súvislosti so začatím stavebných prác na stavbe/Diele – zabezpečiť organizačný a legislatívny proces protokolárneho odovzdania a prevzatia staveniska,
		2. zabezpečiť výkon činností stavebného dozoru v zmysle Prílohy č. 1 tejto zmluvy,
		3. dohliadať na riadny výkon stavebných prác na stavbe/Diele,  v súlade s Podkladovou dokumentáciou,
		4. objektívne posúdiť vypracovanú Dokumentáciu na vykonanie prác a Výrobnotechnickú dokumentáciu stavby/Diela vypracovanú zhotoviteľom stavby/Diela,
		5. zúčastňovať sa na výrobných výboroch zvolávaných zhotoviteľom stavby/Diela,
		6. odborne posúdiť, schváliť a písomne odsúhlasiť realizáciu prípadných naviac prác, ktoré nie sú zahrnuté v Podkladovej dokumentácii,
		7. zabezpečiť organizačný a legislatívny proces vykonania individuálnych skúšok, ako aj komplexného odskúšania jednotlivých technických súčastí stavby a byť prítomný na tomto odskúšaní,
		8. v prípade zistenia akýchkoľvek vád pri realizácii stavebných prác, tieto zapísať do stavebného denníka a zabezpečiť bezodkladný proces ich odstránenia zhotoviteľom stavby,
		9. zabezpečiť dodržiavanie a riadne splnenie všetkých legislatívnych povinností týkajúcich sa bezpečnosti a ochrany zdravia pri práci počas realizácie stavebných prác na stavbe/Diele,
		10. v súvislosti s ukončením stavebných prác na stavbe/Diele – zabezpečiť organizačný a legislatívny proces protokolárneho odovzdania a prevzatia zhotovenej stavby a byť prítomný na tomto odovzdaní a prevzatí stavby/Diela,
		11. zabezpečiť všetku dokumentáciu (vrátane záväzných stanovísk dotknutých orgánov) potrebnú na podanie návrhu na vydanie kolaudačného/kolaudačných rozhodnutí na povolenie užívania stavby/Diela; organizačne zabezpečiť kolaudačné konanie až do vydania posledného kolaudačného rozhodnutia na stavbu/Dielo.

**Článok IV.**

**Doba výkonu činností stavebného dozoru**

* 1. Mandatár sa zaväzuje vykonávať činnosti stavebného dozoru v rozsahu a spôsobom dohodnutým v tejto zmluve vrátane jej  Prílohy č. 1, v súlade s ust. § 46b zákona č.50/1976 Zb. o územnom plánovaní a stavebnom poriadku (stavebný zákon) v znení neskorších predpisov, v súlade s ostatnými všeobecne záväznými právnymi predpismi a technickými normami.
	2. Začatie výkonu činností stavebného dozoru : do piatich (5) pracovných dní odo dňa doručenia písomnej alebo e-mailovej výzvy Mandanta na začatie výkonu činností stavebného dozoru, odoslanej Mandatárovi na kontaktné adresy špecifikované v záhlaví tejto zmluvy.
	3. Ukončenie výkonu činností stavebného dozoru : dňom vydania posledného kolaudačného rozhodnutia na povolenie užívania stavby/Diela.

**Článok V.**

**Odplata za výkon činností stavebného dozoru a platobné podmienky**

* 1. Odplata za výkon činností stavebného dozoru v rozsahu podľa tejto zmluvy a jej Prílohy č. 1, bola stanovená na základe víťaznej ponuky Mandatára a v súlade so zákonom č. 18/1996 Z. z. o cenách v znení neskorších predpisov, a predstavuje sumu vo výške ..................... eur bez DPH (slovom: .................), DPH 20%.............. eur, **spolu s DPH ..................** **eur (slovom: .........................)** (ďalej len „Odplata“).
	2. Pre vylúčenie akýchkoľvek pochybností platí, že zmluvnými stranami dohodnutá Odplata zahŕňa všetky náklady Mandatára súvisiace s výkonom činností stavebného dozoru v zmysle ustanovení tejto zmluvy, jej Prílohy č. 1 a príslušných všeobecne záväzných právnych predpisov.
	3. Mandatár berie na vedomie, že preddavok na zaplatenie dohodnutej Odplaty Mandant Mandatárovi neposkytne.
	4. V zmysle dohody zmluvných strán, Odplatu v rozsahu podľa bodu 5.1 si Mandatár uplatní u Mandanta v  dvoch (2) častiach :
1. prvú časť Odplaty - na základe faktúry, ktorú je Mandatár oprávnený vystaviť Mandantovi v lehote do troch (3) pracovných dní odo dňa, kedy v zmysle Zmluvy o dielo dôjde medzi zhotoviteľom stavby a Mandatárom (v právnom postavení objednávateľa) k protokolárnemu odovzdaniu a prevzatiu časti stavby/Diela bez vád a nedorobkov, pričom rozsah protokolárne odovzdanej a prevzatej časti stavby /Diela bude vo finančnom vyjadrení zodpovedať min. päťdesiatim percentám (50%) z ceny za dielo vyplývajúcej zo Zmluvy o dielo;
2. druhú časť Odplaty - na základe faktúry, ktorú je Mandatár oprávnený vystaviť Mandantovi v lehote do troch (3) pracovných dní odo vydania posledného kolaudačného rozhodnutia na povolenie užívania stavby/Diela.
	1. Mandatárom vystavené faktúry podľa bodu 5.4 budú vystavené v štyroch (4) originálnych vyhotoveniach. Faktúry musia obsahovať všetky náležitosti podľa § 10 zákona č. 431/2002 Z. z. o účtovníctve v znení neskorších predpisov a v prípade, ak je Mandatár platcom DPH aj všetky náležitosti podľa § 71 až § 76 zákona č. 222/2004 Z. z. o dani z pridanej hodnoty v znení neskorších predpisov. Prílohu každej faktúry bude tvoriť súpis Mandatárom skutočne vykonaných činností v zmysle tejto zmluvy a jej Prílohy č. 1, ktorý súpis bude Mandantom riadne odsúhlasený a potvrdený. Mandant výslovne súhlasí so zasielaním faktúr v elektronickej podobe, a to e-mailom na e-mailovú adresu Mandanta : podatelna@banskabystrica.sk. Faktúra sa považuje za doručenú dňom jej riadneho doručenia e-mailovú adresu Mandanta.
	2. V prípade, že Mandatárom vystavené faktúry na zaplatenie Odplaty budú obsahovať nesprávne a/alebo neúplné údaje, Mandant je oprávnený vrátiť ich v lehote splatnosti Mandatárovi na prepracovanie, s uvedením vytýkaných nedostatkov. Mandatár je povinný Mandantom vrátené faktúry podľa charakteru ich nedostatku opraviť alebo vystaviť nové. Vrátením faktúr Mandatárovi neplynie lehota ich splatnosti. Nová lehota splatnosti začína plynúť dňom doručenia nových alebo opravených faktúr. V pochybnostiach sa má za to, že Mandatárom vystavené faktúry boli doručené Mandantovi na tretí deň po ich odoslaní Mandatárom.
	3. Dohodnutá Odplata bude financovaná z prostriedkov Európskych štrukturálnych a investičných fondov v rámci Integrovaného regionálneho operačného programu (IROP). Mandatárom vystavené faktúry na zaplatenie Odplaty podliehajú režimu schvaľovania Riadiacim orgánom (RO)/Sprostredkovateľským orgánom (SO) podľa Zmluvy o poskytnutí nenávratného finančného príspevku uzatvorenej medzi Mandantom a Poskytovateľom NFP dňa 22.10.2021 (ďalej len "Zmluva o poskytnutí NFP").
	4. Zmluvné strany sa dohodli, že Odplata bude Mandatárovi uhradená nasledovným spôsobom :
		1. Mandatárom vystavená faktúra na zaplatenie prvej časti Odplaty podľa bodu 5.4 písm. a) bude uhradená do šesťdesiat (60) kalendárnych dní od jej riadneho doručenia Mandantovi; v prípade, že v lehote splatnosti faktúry nebudú finančné prostriedky poskytované príslušným RO/SO pre IROP pripísané na účet Mandanta uvedený v záhlaví tejto zmluvy, Mandatár bez akýchkoľvek výhrad akceptuje a súhlasí s tým, že Mandant nebude v omeškaní s úhradou prvej časti Odplaty, ak fakturovanú sumu uhradí v lehote do piatich (5) pracovných dní odo dňa pripísania finančných prostriedkov poskytnutých príslušným RO/SO IROP na účet Mandanta; bude voči tretím osobám vystupovať ako splnomocnený zástupca Mandanta a konať bude v mene a na účet Mandanta
		2. Mandatárom vystavená faktúra na zaplatenie druhej časti Odplaty podľa bodu 5.4 písm. b) bude uhradená v lehote tridsať (30) kalendárnych dní od jej riadneho doručenia Mandantovi.
	5. V prípade, že Mandatár má účet vedený v banke mimo územia SR, všetky poplatky za bezhotovostný styk spojený s finančným plnením vyplývajúcim z tejto zmluvy bude v celom rozsahu znášať na svoju ťarchu Mandatár. Mandant bude postupovať v súlade s § 24 zákona o účtovníctve a pri prevode peňažných prostriedkov v cudzej mene z účtu Mandanta zriadeného v eurách na účet Mandatára zriadeného v cudzej mene Mandant použije kurz banky platný v deň odpísania prostriedkov z účtu Mandanta, tzn. v deň uskutočnenia účtovného prípadu.

**Článok VI.**

**Plnomocenstvo**

* 1. Mandant podpisom na predmetnej zmluve počnúc dňom začatia výkonu činností stavebného dozoru v zmysle článku IV. bod 4.2 až do ukončenia výkonu činností stavebného dozoru v zmysle článku IV. bod. 4.3 tejto zmluvy, splnomocňuje Mandatára na zastupovanie pri rokovaniach s tretími osobami vo veciach súvisiacich s výkonom činností stavebného dozoru počas realizácie stavby/Diela.

**Článok VII .**

**Práva a povinnosti zmluvných strán**

* 1. Mandatár vyhlasuje, že je oprávnený na výkon činností stavebného dozoru podľa tejto zmluvy, a to na základe Osvedčenia o odbornej spôsobilosti na výkon činnosti stavebného dozoru s odborným zameraním stavebný dozor – podkategória 22 – inžinierske stavby – mosty, tunely (ďalej len „Osvedčenie o odbornej spôsobilosti“) ktorého platnosť je Mandatár povinný zabezpečiť po celú dobu platnosti a účinnosti tejto zmluvy; Osvedčenie o odbornej spôsobilosti podľa predchádzajúcej vety bude tvoriť Prílohu č. 2 tejto zmluvy.
	2. V prípade, ak Mandatár vykonáva činnosti stavebného dozoru prostredníctvom svojho zástupcu, Prílohu č. 2 bude tvoriť Osvedčenie o odbornej spôsobilosti jeho zástupcu, spolu s dokladom preukazujúcim existenciu zmluvného prípadne iného právneho vzťahu zástupcu k Mandatárovi. Mandatár je povinný po celú dobu platnosti a účinnosti tejto zmluvy zabezpečiť platnosť Osvedčenia o odbornej spôsobilosti jeho zástupcu ako aj platnosť zmluvného prípadne iného právneho vzťahu zástupcu k Mandatárovi.
	3. Mandatár vyhlasuje, že sa v plnom rozsahu oboznámil s Podkladovou dokumentáciou, že sú mu známe všetky potrebné technické, kvalitatívne a iné podmienky pre výkon činností stavebného dozoru a že disponuje takými kapacitami a odbornými znalosťami, ktoré sú k plneniu predmetu tejto zmluvy potrebné a stavebný dozor je na základe uvedeného spôsobilý vykonať pre Mandanta v zmysle zmluvy riadne a včas.
	4. Mandatár sa pri plnení predmetu tejto zmluvy zaväzuje dodržiavať najmä, nie však výlučne Podkladovú dokumentáciu, všeobecne záväzné právne predpisy a technické normy. Mandatár je taktiež povinný riadiť sa písomnými pokynmi Mandanta (písomným pokynom Mandanta sa rozumie Mandantom preukázateľne odoslaný pokyn Mandatárovi v elektronickej forme, t.j. e-mailom, na kontaktnú e-mailovú adresu Mandatára špecifikovanú v záhlaví tejto zmluvy), zápismi a písomnými dohodami zmluvných strán, ako aj záväznými rozhodnutiami, stanoviskami a vyjadreniami príslušných orgánov a inštitúcií.
	5. Mandatár je povinný:
1. vykonávať činnosti stavebného dozoru s potrebnou odbornou starostlivosťou,
2. bezodkladne, najneskôr do troch (3) pracovných dní po zistení, informovať Mandanta a zhotoviteľa o všetkých skutočnostiach, ktoré by mohli mať vplyv na realizáciu stavby/Diela (alebo jej časti) a/alebo na termín jej dokončenia a/alebo na termín riadneho odovzdania stavby/Diela, a to v elektronickej podobe, t.j. e-mailom, na kontaktnú e-mailovú adresu Mandanta špecifikovanú v záhlaví tejto zmluvy, ako aj na akúkoľvek známu e-mailovú adresu zhotoviteľa,
3. priebežne informovať Mandanta o priebehu realizácie stavby/Diela v súvislosti s výkonom jeho činností a to prostredníctvom kontaktnej osoby Mandanta vo veciach technických, špecifikovanej v záhlaví tejto zmluvy,
4. bezodkladne, najneskôr do troch (3) pracovných dní po zistení, informovať Mandanta a zhotoviteľa o akýchkoľvek nedostatkoch a vadách Podkladovej dokumentácie a/alebo inej dokumentácie vzťahujúcej sa, resp. majúcej vplyv na realizáciu stavby/Diela a/alebo o akýchkoľvek nedostatkoch a vadách pri realizácii stavby/Diela, a to v elektronickej podobe, t.j. e-mailom, na kontaktnú e-mailovú adresu Mandanta špecifikovanú v záhlaví tejto zmluvy, ako aj na akúkoľvek známu e-mailovú adresu zhotoviteľa,
5. pri rozpore medzi zmluvnými stranami, týkajúcom sa výkonu činností stavebného dozoru, v prípadoch, ktoré priamo a/alebo nepriamo neupravuje táto zmluva, riadiť sa až do prijatia vzájomnej písomnej dohody zmluvných strán a/alebo do rozhodnutia príslušného orgánu, písomným stanoviskom Mandanta a Mandatár je povinný toto stanovisko Mandanta rešpektovať a dodržiavať v ňom uvedené podmienky,
6. v lehote do troch (3) pracovných dní po skončení výkonu činností stavebného dozoru vrátiť Mandantovi Podkladovú dokumentáciu, ako aj všetky ďalšie podklady a dokumenty, ktoré mu boli poskytnuté v súvislosti s výkonom činností stavebného dozoru podľa tejto zmluvy.
	1. Mandant je povinný na základe riadne doručenej žiadosti Mandatára (v elektronickej forme, t.j. e-mailom, na kontaktnú e-mailovú adresu Mandanta špecifikovanú v záhlaví tejto zmluvy), poskytnúť Mandatárovi všetku potrebnú súčinnosť pre riadny výkon činností stavebného dozoru, vrátane informácií, podkladov, ako aj dokumentov, ktoré sú na plnenie zmluvných povinností Mandatára potrebné a ktoré má Mandant k dispozícii.
	2. Mandatár sa zaväzuje strpieť výkon kontroly/auditu/overovania súvisiaceho s predmetom zmluvy kedykoľvek počas platnosti a účinnosti tejto zmluvy, a následne do 31.12.2028, a to oprávnenými osobami a poskytnúť im všetku potrebnú súčinnosť. Oprávnenými osobami na výkon kontroly/auditu/overovania projektu sú najmä:
* Poskytovateľ nenávratného finančného príspevku a ním poverené osoby,
* Útvar následnej finančnej kontroly a nimi poverené osoby,
* Najvyšší kontrolný úrad SR, príslušná správa finančnej kontroly, Certifikačný orgán a nimi poverené osoby,
* Orgán auditu, jeho spolupracujúce orgány a nimi poverené osoby,
* Splnomocnení zástupcovia Európskej komisie a Európskeho dvora audítorov,
* Odbor Centrálny kontaktný útvar pre OLAF,
* Osoby prizvané orgánmi uvedenými v písmene a) až e) v súlade s príslušnými právnymi predpismi SR a právnymi aktmi EÚ.
	1. Kontrolou Projektu sa rozumie súhrn činností Poskytovateľa a ním prizvaných osôb, ktorými sa overuje plnenie podmienok poskytnutia NFP v súlade so Zmluvou o poskytnutí NFP, súlad nárokovaných finančných prostriedkov/deklarovaných výdavkov a ostatných údajov predložených zo strany Mandatára a súvisiacej dokumentácie s právnymi predpismi SR a právnymi aktmi EÚ, dodržiavanie hospodárnosti, efektívnosti, účinnosti a účelnosti poskytnutého NFP, dôsledné a pravidelné overenie dosiahnutého pokroku Realizácie aktivít Projektu, vrátane dosiahnutých merateľných ukazovateľov Projektu a ďalšie povinnosti stanovené Prijímateľovi v Zmluve o poskytnutí NFP. Kontrola Projektu je vykonávaná v súlade so zákonom o finančnej kontrole a vnútornom audite a to najmä formou administratívnej kontroly kontrolovanej osoby a kontroly na mieste. V prípade, ak sú kontrolou vykonávanou formou administratívnej kontroly kontrolovanej osoby alebo kontroly na mieste identifikované nedostatky, doručí Poskytovateľ Mandantovi návrh správy z kontroly. Mandatár je povinný bezodkladne prijať opatrenia na nápravu nedostatkov, zistených kontrolou v zmysle správy z kontroly v lehote stanovenej Mandantom alebo oprávnenými osobami na výkon kontroly. Mandatár je zároveň povinný zaslať Mandantovi alebo osobám oprávneným na výkon kontroly písomnú správu o splnení opatrení prijatých na nápravu zistených nedostatkov bezodkladne po ich splnení a taktiež o odstránení príčin ich vzniku.
	2. Mandatár sa zaväzuje, že umožní výkon kontroly/auditu zo strany oprávnených osôb na výkon kontroly/auditu v zmysle príslušných právnych predpisov SR a právnych aktov EÚ, najmä zákona o príspevku z EŠIF, zákona o finančnej kontrole a vnútornom audite a tejto Zmluvy o poskytnutí NFP. Mandatár je počas výkonu kontroly/auditu povinný najmä preukázať oprávnenosť vynaložených výdavkov a dodržanie podmienok poskytnutia NFP v zmysle Zmluvy o poskytnutí NFP, tejto zmluvy a príslušných právnych predpisov. Mandatár je povinný zabezpečiť prítomnosť osôb zodpovedných za realizáciu aktivít tejto zmluvy, vytvoriť primerané podmienky na riadne a včasné vykonanie kontroly/auditu, zdržať sa konania, ktoré by mohlo ohroziť začatie a riadny priebeh výkonu kontroly/auditu a plniť všetky povinnosti, ktoré mu vyplývajú najmä zo zákona o finančnej kontrole a vnútornom audite.
	3. Mandatár je povinný uchovávať všetku dokumentáciu k predmetu zmluvy minimálne do 31.12.2028 a do tejto doby strpieť výkon kontroly/audit/overovanie zo strany oprávnených osôb. Táto doba môže byť automaticky predĺžená bez potreby vyhotovovania osobitného dodatku k tejto zmluve, a to len na základe písomného oznámenia Mandanta Mandatárovi o tom, že nastali skutočnosti uvedené v článku 140 všeobecného nariadenia Európskeho parlamentu a Rady EÚ č. 1303/2013 zo 17. decembra 2013, a to o čas trvania týchto skutočností. Poskytovateľ je oprávnený prerušiť plynutie lehôt vo vzťahu k výkonu kontroly žiadosti o platbu formou administratívnej kontroly pred jej uhradením/zúčtovaním v prípadoch stanovených článkom 132 bod 2 všeobecného nariadenia. Mandatár je povinný prijať opatrenia na nápravu nedostatkov zistených kontrolou/auditom v zmysle správy z kontroly/auditu v lehote stanovenej oprávnenými osobami na výkon kontroly/auditu.
	4. Zmluvná strana, ktorá svojim konaním alebo nekonaním a/alebo porušením, prípadne zanedbaním niektorej z povinností vyplývajúcich z tejto zmluvy zavinila vznik škody, je povinná nahradiť škodu, ktorá v dôsledku toho vznikla druhej zmluvnej strane. Práva zmluvných strán na náhradu škody sa v častiach neupravených touto zmluvou riadia príslušnými všeobecne záväznými právnymi predpismi, pričom sa uhrádza len skutočná škoda.

**Článok VIII.**

**O****sobitné ustanovenia**

* 1. V prípade, že Mandatár poruší svoju zmluvnú povinnosť, na plnenie ktorej sa zaviazal v článku III. bod 3.2 ods. 3.2.2 tejto zmluvy, Mandant je oprávnený uplatniť si voči Mandatárovi nárok na zaplatenie zmluvnej pokuty vo výške 100,00 eur (slovom: sto eur) za každé jednotlivé porušenie zmluvnej povinnosti, aj opakovane.
	2. V prípade, že Zhotoviteľ poruší svoju zmluvnú povinnosť, na plnenie ktorej sa za viazal v článku IV. bod 4.2 tejto zmluvy, Mandant je oprávnený uplatniť si voči Mandatárovi nárok na zaplatenie zmluvnej pokuty vo výške 500,00 eur (slovom: päťsto eur) za každý aj začatý deň omeškania s plnením.
	3. V prípade, že Zhotoviteľ poruší svoju zmluvnú povinnosť, na plnenie ktorej sa zaviazal v článku VII. bod 7.5 písm. b), d), f) tejto zmluvy, Mandant je oprávnený uplatniť si voči Mandatárovi nárok na zaplatenie zmluvnej pokuty vo výške 200,00 eur (slovom: dvesto eur) za každý aj začatý deň omeškania s plnením.
	4. V prípade, že Mandant poruší svoju zmluvnú povinnosť, na plnenie ktorej sa zaviazal v článku V. bod 5.8 tejto zmluvy, Mandatár je oprávnený uplatniť si voči Mandantovi nárok na zaplatenie úroku z omeškania vo výške 0,05 % z dlžnej sumy, a to za každý aj začatý deň omeškania s úhradou Odplaty alebo jej časti.
	5. Zmluvné strany považujú dohodnutú výšku zmluvnej pokuty za primeranú, zodpovedajúcu povahe a rozsahu zabezpečovaných zmluvných povinností. Splnením záväzku zaplatiť zmluvnú pokutu nezanikajú povinnosti zmluvnej strany, plnenie ktorých je zabezpečené dohodou o zmluvnej pokute.
	6. Dohodou o zmluvnej pokute nie je dotknuté právo zmluvných strán na náhradu škody. V prípade vzniku škody je ktorákoľvek zo zmluvných strán oprávnená nárokovať si jej náhradu vo výške presahujúcej výšku zmluvnej pokuty.
	7. Mandant má právo, pri uplatňovaní zmluvných pokút a/alebo iných peňažných nárokov voči Mandatárovi, započítať takéto pohľadávky jednostranným právnym úkonom s akoukoľvek (aj nesplatnou) pohľadávkou Mandatára voči Mandantovi.
	8. Mandatár nie je oprávnený započítať svoje pohľadávky alebo nároky voči Mandantovi oproti pohľadávkam alebo nárokom Mandanta voči Mandatárovi.
	9. Mandatár nie je oprávnený previesť svoje práva a povinnosti vyplývajúce z tejto zmluvy, alebo ich časť na tretiu osobu. Mandatár tiež nie je oprávnený postúpiť a ani založiť akékoľvek svoje pohľadávky vzniknuté voči Mandantovi na základe a/alebo v súvislosti s touto zmluvou a/alebo v súvislosti s plnením záväzkov podľa tejto zmluvy.

**Článok IX.**

**Doba trvania a zánik zmluvy**

* 1. Predmetná zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia na webovom sídle objednávateľa v súlade s ust. § 5a ods.1 zákona o slobodnom prístupe k informáciám v spojení s ust. § 47a zákona č. 40/1964 Zb. Občiansky zákonník v znení neskorších predpisov.
	2. Predmetná zmluva zanikne:
		1. **splnením predmetu zmluvy**;
		2. **dohodou zmluvných strán,** ku dňu uvedenému v dohode; zmluvné strany v uzatvorenej dohode zároveň upravia vysporiadanie všetkých vzájomných nárokov vzniknutých a/alebo vyplývajúcich z tejto zmluvy ku dňu zániku zmluvy;
		3. **odstúpením od zmluvy** **z dôvodu podstatného porušenia tejto zmluvy**, pričom o podstatné porušenie zmluvy pôjde v prípade, ak:
1. Mandatár aj napriek písomnému upozorneniu Mandanta s upozornením na možnosť odstúpenia od zmluvy, poruší svoju zmluvnú povinnosť na splnenie ktorej sa zaviazal v zmysle článku IV. bod 4.2 tejto zmluvy;
2. Mandatár aj napriek písomnému upozorneniu Mandanta s upozornením na možnosť odstúpenia od zmluvy, opakovane poruší svoje zmluvné povinnosti na splnenie ktorých sa zaviazal v zmysle článku III. bod 3.2 ods. 3.2.2, v článku VII. bod 7.1 veta prvá, bod 7.2 veta druhá, bod 7.5 písm. b), d), f) a článku XII. bod 12.2 veta druhá tejto zmluvy;
3. Mandant aj napriek písomnému upozorneniu Mandatára s upozornením na možnosť odstúpenia od zmluvy, poruší svoju zmluvnú povinnosť na plnenie ktorej sa zaviazal v zmysle článku V. bod 5.8 písm. a) tejto zmluvy;
	* 1. **odstúpením Objednávateľa od zmluvy** v prípade, ak v priebehu platnosti a účinnosti tejto zmluvy vstúpi Mandatár do likvidácie, alebo bude na majetok Mandatára vyhlásený konkurz alebo povolená reštrukturalizácia, alebo ak bude Mandatár preukázateľne spĺňať zákonné podmienky na začatie konkurzného alebo reštrukturalizačného konania, v zmysle zákona č. 7/2005 Z.z. o konkurze a reštrukturalizácii v znení neskorších predpisov.

Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy, s výnimkou práv na zmluvné a zákonné sankcie (napr. právo na náhradu škody, právo na zmluvnú pokutu, atď.) a s výnimkou zmluvných ustanovení, ktoré na základe prejavu vôle zmluvných strán alebo z dôvodu ich právnej povahy zostávajú v platnosti aj po skončení platnosti a účinnosti tejto zmluvy.

* + 1. **zrušením zmluvy zaplatením odstupného** v prípade, ak v priebehu trvania predmetného zmluvného vzťahu nastanú na strane Mandatára také okolnosti, pre ktoré nebude schopný plniť svoje zmluvné povinnosti; zmluvné strany sa dohodli, že v súlade s ust. § 355 ods. 1 zákona č. 513/1991 Zb. Obchodný zákonník, je Mandatár oprávnený predmetnú zmluvu zrušiť, a to zaplatením odstupnéhovo výške 20% (slovom: dvadsať percent) z Odplaty za výkon činností stavebného dozoru, ktoré Mandatár v dôsledku zrušenia tejto zmluvy nevykoná;
			1. zmluvné strany sa dohodli, že Mandatár je oprávnený predmetnú zmluvu zrušiť zaplatením odstupného aj v prípade, ak pre Mandanta zabezpečil výkon činnosti stavebného dozoru - čiastočne; v takom prípade Mandant zaplatí Mandatárovi odstupné vo výške 20% (slovom: dvadsať percent) z Odplaty za výkon činností stavebného dozoru, ktoré Mandatár v dôsledku zrušenia tejto zmluvy nevykoná;
			2. k zrušeniu predmetnej zmluvy podľa ods. 9.2.5 dôjde len v prípade, ak budú súčasne splnené nasledovné podmienky:
1. Zhotoviteľ písomne oznámi Objednávateľovi, že využíva svoje právo na zrušenie zmluvy **-** a **-**
2. Zhotoviteľ zaplatí Objednávateľovi dohodnuté odstupné;
	* + 1. pre vylúčenie akýchkoľvek pochybností platí, že k zrušeniu tejto zmluvy podľa odseku 9.2.5 dôjde len v prípade kumulatívneho splnenia podmienok uvedených v odstavci 9.2.5.2 tohto článku zmluvy.
	1. V prípade zániku zmluvy z dôvodov podľa bodu 9.2 odsek 9.2.3, 9.2.4 a 9.2.5, Mandatár je povinný najneskôr do troch (3) pracovných dní od skončenia platnosti a účinnosti tejto zmluvy protokolárne odovzdať Mandantovi všetky doklady prevzaté od Mandanta ako aj všetky doklady získané v súvislosti s plnením predmetu tejto zmluvy týkajúce sa stavby/Diela alebo jeho časti, zhotoveného ku dňu skončenia platnosti a účinnosti tejto zmluvy.
	2. V prípade zániku zmluvy z dôvodov podľa bodu 9.2 odsek 9.2.3, 9.2.4, a 9.2.5, Mandatár je povinný v  lehote do desiatich (10) dní od zániku zmluvy, doručiť Mandantovi vyúčtovanie Odplaty v rozsahu nákladov skutočne vynaložených na výkon činnosti stavebného dozoru ku zániku zmluvy (ďalej len „vyúčtovanie Odplaty“). V prípade, že Mandant neodsúhlasí vyúčtovanie Odplaty predložené Mandatárom podľa predchádzajúcej vety, za účelom stanovenia Odplaty za výkon činnosti stavebného dozoru ku dňu zániku zmluvy, Mandant si vyhradzuje právo zadať vypracovanie znaleckého posudku, a to na náklady Mandatára.

**Článok X.**

**Doručovanie**

* 1. Pokiaľ v zmluve nie je výslovne uvedené inak, všetky písomnosti v zmysle tejto zmluvy budú doručované prostredníctvom: (a) poštovej prepravy doporučenou zásielkou, (b) kuriérskej služby alebo (c) e-mailom. Písomnosti, z povahy ktorých vyplýva potreba ich písomného doručenia, budú doručované prostredníctvom poštovej prepravy doporučenou zásielkou alebo kuriérskou službou.
	2. Písomnosti sa považujú za riadne doručené ich preukázaným doručením na adresy zmluvných strán uvedené v záhlaví zmluvy, alebo odmietnutím ich prevzatia, v prípade odosielania e-mailom, tieto sa považujú za riadne doručené po ich preukázanom odoslaní.
	3. Písomnosti sa doručujú doporučene na adresu sídla zmluvnej strany uvedenú v záhlaví tejto zmluvy. Každá zo zmluvných strán je povinná oznámiť druhej zmluvnej strane každú zmenu svojich identifikačných a kontaktných údajov a to najneskôr do troch (3) pracovných dní odo dňa vzniku zmeny.
	4. Zásielka obsahujúca písomnosť sa považuje za doručenú dňom, keď sa dostane do sféry dispozície zmluvnej strany, ktorej je adresovaná, hoci táto si ju fyzicky neprevezme alebo aj v prípade, ak ju zmluvná strana, ktorej je zásielka adresovaná, odmietne bezdôvodne prevziať. Zásielka sa považuje za doručenú aj v prípade, ak ju pošta, resp. iný doručovateľ z akýchkoľvek dôvodov nemožnosti doručenia vráti zmluvnej strane v postavení odosielateľa, aj napriek skutočnosti, že zásielka bola doručovala na poslednú známu adresu druhej zmluvnej strany, určenú v súlade s ustanoveniami tejto zmluvy. Zásielka sa v tomto prípade považuje za doručenú nasledujúcim dňom po dni jej vrátenia odosielateľovi.
	5. V prípade elektronického doručovania medzi právnickými osobami na aktivované elektronické schránky pre doručovanie, riadia sa pravidlá doručovania vždy aktuálne platnou legislatívou upravujúcou podmienky a pravidlá doručovania medzi právnickými osobami na ich aktivované elektronické schránky pre doručovanie.

Článok XI.

Dôvernosť informácii a záväzok mlčanlivosti

* 1. Zmluvné strany sa zväzujú, že všetky písomné a/alebo elektronické výstupy súvisiace s plnením predmetu tejto zmluvy budú použité výlučne v záujme splnenia účelu tejto zmluvy a v súlade s platnými právnymi predpismi Slovenskej republiky. Akékoľvek technické, personálne alebo obchodné informácie, informácie o metódach poskytovania služieb a/alebo znalostné informácie, s ktorými sa zmluvné strany oboznámia v súvislosti s plnením predmetu tejto zmluvy, majú dôverný charakter (ďalej v texte len „**dôverné informácie**“) a ich oznámenie tretím osobám, ako aj ich zverejnenie, podlieha predchádzajúcemu písomnému súhlasu dotknutej zmluvnej strany. Tým nie sú dotknuté ustanovenia príslušných platných právnych predpisov Slovenskej republiky, ktoré umožňujú v osobitných prípadoch poskytnutie informácií aj bez súhlasu dotknutej zmluvnej strany.
	2. Zmluvné strany sa zaväzujú, že bez predchádzajúceho písomného súhlasu druhej zmluvnej strany, nepoužijú dôverné informácie pre seba alebo pre tretie osoby, neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepokladajú členovia orgánov zmluvných strán, audítori alebo právni poradcovia zmluvných strán, ktorí sú v rozsahu sprístupnených informácií viazaní povinnosťou mlčanlivosti na základe všeobecne záväzných právnych predpisov.
	3. Záväzok zmluvných strán podľa bodu 11.1 a 11.2 tohto článku zmluvy trvá aj po ukončení platnosti a účinnosti tejto zmluvy.
	4. Záväzok zmluvných strán podľa bodu 11.1 a 11.2 tohto článku zmluvy sa nevzťahuje na prípady, ak:
1. je informácia verejne dostupná z iného dôvodu, ako je porušenie povinnosti mlčanlivosti dotknutou zmluvnou stranou,
2. je informácia poskytnutá so súhlasom druhej zmluvnej strany,
3. ide o povinnosť poskytnúť informácie, stanovenú na základe všeobecne záväzných právnych predpisov.
	1. Zmluvné strany sa zaväzujú, navzájom si oznámiť každú neoprávnenú manipuláciu s dôvernými informáciami (ďalej v texte len „**incident**“) ihneď potom, ako sa o takejto udalosti dozvedia. Zmluvné strany sa zároveň zaväzujú spoločne vyvinúť maximálne úsilie na to, aby sa odstránili následky incidentu, aby sa zabránilo vzniku ďalších incidentov a zároveň, aby sa zabezpečili a obnovili všetky opatrenia potrebné na ochranu dôverných informácií v zmysle tejto zmluvy.

**Článok XII.**

**Poistenie**

* 1. Mandatár je povinný uzatvoriť Zmluvu o poistení zodpovednosti za škodu spôsobenú pri výkone činnosti stavebného dozoru (ďalej len „Zmluva o poistení“) do výšky min. 380 000,- € na svoju finančnú ochranu, finančnú ochranu Mandanta a tretích osôb. Zmluva o poistení musí obsahovať doložku týkajúcu sa výplaty poistného plnenia v prospech Mandanta.
	2. Zmluvu o poistení v zmysle bodu 12.1 a doklad o úhrade poistného je Mandatár povinný predložiť Mandantovi najneskôr pri podpise tejto zmluvy. V prípade porušenia povinnosti Mandatára podľa predchádzajúcej vety, Mandant si vyhradzuje právo neuzatvoriť predmetnú zmluvu s Mandatárom. Mandatár je povinný zabezpečiť platnosť a účinnosť Zmluvy o poistení po celú dobu platnosti a účinnosti tejto zmluvy.
	3. Uplatnenie poistného plnenia v zmysle uzatvorenej Zmluvy o poistení nezbavuje Mandatára povinnosti náhrady škody v skutočnej výške prevyšujúcej výšku poistného plnenia. Zmluvné strany sa vzájomne dohodli, že Mandant je oprávnený započítať skutočnú výšku škody prevyšujúcej výšku poistného plnenia a to jednostranne oproti pohľadávke Mandatára na zaplatenie Odplaty v prospech Mandatára v zmysle článku V. zmluvy.

**Článok XIII.**

**Záverečné ustanovenia**

* 1. Predmetná zmluva je vyhotovená v piatich (5) vyhotoveniach, z ktorých každé má charakter originálu, štyri (4) vyhotovenia obdrží Mandant a jedno (1) jej vyhotovenie obdrží Mandatár.
	2. Zmluvné strany si dohodli ako podmienku platnosti tejto zmluvy, ako aj jej prípadných dodatkov, písomnú formu a dohodu v celom rozsahu.
	3. Pre prípad, že sa niektoré z ustanovení tejto zmluvy stane neplatným alebo neúčinným, táto okolnosť nespôsobuje neplatnosť alebo neúčinnosť ostatných ustanovení zmluvy a zmluvné strany sú povinné nahradiť neplatné alebo neúčinné ustanovenie novým, svojim obsahom najbližšie vystihujúcim účel, ktorý zmluvné strany chceli v čase uzatvárania zmluvy dosiahnuť.
	4. Pre prípad, že po dobu trvania tohto zmluvného vzťahu dôjde k akejkoľvek zmene v identifikačných údajoch zmluvných strán uvedených v záhlaví tejto zmluvy, každá zo zmluvných strán je povinná oznámiť takúto zmenu druhej zmluvnej strane, a to bezodkladne po tom, ako k takej zmene dôjde, ibaže by táto zmena bola zrejmá z verejného registra, kde je príslušná zmluvná strana zapísaná.
	5. Zmluvné strany sa zaväzujú riešiť spory prednostne formou uzatvorenia zmieru. V prípade, že sa spor nevyrieši uzatvorením zmieru, zmluvné strany sú oprávnené predložiť spor na riešenie príslušnému súdu v Slovenskej republike.
	6. Zmluvné strany prehlasujú, že im nie sú známe žiadne okolnosti, ktoré by bránili platne uzavrieť túto zmluvu. V prípade, že taká okolnosť existuje, zodpovedajú za škodu, ktorá tým druhej zmluvnej strane vznikne.
	7. Zmluvné strany zároveň vyhlasujú, že si text zmluvy riadne prečítali, jeho obsahu porozumeli, sú si vedomé všetkých právnych následkov vyplývajúcich z tejto zmluvy, zmluva vyjadruje ich slobodnú a vážnu vôľu bez akýchkoľvek omylov, čo potvrdzujú vlastnoručnými podpismi.
	8. Na právne vzťahy osobitne neupravené touto zmluvou sa vzťahujú príslušné ustanovenia Obchodného zákonníka, príp. ustanovenia ostatných právnych predpisov platných v Slovenskej republike.
	9. Neoddeliteľnú súčasť predmetnej zmluvy tvoria nasledovné prílohy:
* Príloha č. 1: Výkon činnosti stavebného dozoru v procese realizácie stavby a po realizácii

 stavby

* Príloha č. 2: Osvedčenie o odbornej spôsobilosti na výkon činnosti stavebného dozoru s

 odborným zameraním podkategória 22 – inžinierske stavby – mosty, tunely

V Banskej Bystrici, dňa: ........................ V.................................., dňa:.......................

**Za Mandanta : Za Mandatára:**

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ján Nosko

 primátor Mesta Banská Bystrica

**Príloha č. 1 Mandátnej zmluvy č. 282/2022/ORA-IP**

**Výkon činnosti stavebného dozoru v procese realizácie stavby a po realizácii stavby:**

* + oboznámenie sa s podkladmi, na základe ktorých sa pripravuje dokumentácia a realizácia stavby, najmä s projektom, s obsahom zmlúv a s obsahom stavebných povolení,
	+ kontrola dodržiavania kontrolného a skúšobného plánu,
	+ kontrola postupu prác podľa časového plánu stavby a zmlúv a upozornenie zhotoviteľov na nedodržanie termínov, vrátane prípravy podkladov pre uplatňovanie majetkových sankcií,
	+ účasť na kontrolnom zameraní terénu pred začatím prác,
	+ dodržiavanie podmienok stavebných povolení a opatrení štátneho stavebného dohľadu po dobu realizácie stavby,
	+ sledovanie, či je zabezpečená správna inštalácia a bezpečná prevádzka technického vybavenia na stavenisku a na stavbe
	+ posúdenie vhodnosti použitia pripravených stavebných výrobkov, materiálov a konštrukcií,
	+ sledovanie a kontrolovanie kvality vykonávaných prác a technológií v súlade s PD, STN,
	+ kontrola po vecnej stránke množstva realizovaných prác a potvrdzovanie zistených množstiev,
	+ kontrola riadneho uloženia strojov, zariadení a technologických konštrukcií,
	+ kontrola súladu predložených faktúr so skutočne realizovanými prácami a odporučenie alebo neodporučenie ich uhradenie,
	+ kontrola zisťovacích protokolov a súpisov vykonaných prác od zhotoviteľa, v ktorých bude uvedené množstvo merných jednotiek a ich ocenenie v súlade s objektovou skladbou projektu stavby a rozpočtom stavby, overovanie reálnosti, oprávnenosti, správnosti, aktuálnosti a neprekrývania sa nárokovaných výdavkov, overovanie súladu požadovanej sumy na faktúre zhotoviteľa s rozpočtom stavby, porovnanie s údajmi uvedenými v priložených dokladoch, overovanie matematickej správnosti údajov o dodaných tovaroch, službách a prácach vo vzťahu k množstvu alebo objemu a jednotkovej cene, súčtu jednotlivých položiek uvedených na predloženej faktúre alebo inom relevantnom účtovnom doklade, overenie súladu s právnymi predpismi SR, to všetko do 3. pracovného dňa od doručenia súpisu vykonaných prác zhotoviteľom. V prípade zistenia, že zhotoviteľ fakturoval nerealizované práce, vráti ju zhotoviteľovi na prepracovanie,
	+ odsúhlasovanie dodatkov a zmien projektu, ktoré nezvyšujú náklady stavebného objektu alebo prevádzkového súboru, nepredlžujú lehotu výstavby a nezhoršujú parametre stavby,
	+ bezodkladné informovanie o všetkých závažných okolnostiach,
	+ kontrola tých častí diela, ktoré budú v ďalšom postupe zakryté alebo sa stanú neprístupnými,
	+ spolupráca s pracovníkmi projektanta vykonávajúcimi autorský dozor pri zabezpečovaní súladu realizovaných dodávok a prác s projektom,
	+ spolupráca s projektantom a so zhotoviteľmi pri vykonávaní alebo navrhovaní opatrení na odstránení prípadných chýb projektu,
	+ sledovanie vedenia stavebných denníkov v súlade s podmienkami zmlúv, zapisovanie záznamov do nich,
	+ spolupráca s pracovníkmi zhotoviteľov pri vykonávaní opatrení na odvrátenie alebo na obmedzenie škôd pri ohrození stavby živelnými udalosťami,
	+ kontrola riadneho uskladnenia materiálov, strojov, zariadení a konštrukcií na stavenisku,
	+ príprava podkladov pre odovzdanie a prevzatie stavby alebo jej častí a účasť na konaní o odovzdaní a prevzatí,
	+ kontrola odstraňovania vád a nedorobkov zistených pri preberaní v dohodnutých termínoch
	+ zabezpeč záväzných stanovísk dotknutých orgánov ku kolaudovanej stavbe
	+ zabezpečenie kolaudačného rozhodnutia, prípadne povolenia na predčasné alebo dočasné prevádzkovanie (užívanie) stavby alebo jej častí,
	+ účasť na kolaudačnom konaní,
	+ spolupráca s investorom pri uplatňovaní požiadaviek vyplývajúcich z kolaudačného konania,
	+ účasť na skúšobnej prevádzke,
	+ kontrola vypratania staveniska zhotoviteľom.

V Banskej Bystrici, dňa: ........................ V........................ dňa:.......................

**Za Mandanta : Za Mandatára:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ján Nosko

 primátor Mesta Banská Bystrica